NENUIMAMAIS protezais Po protezų uždėjimo, tą dieną, jeigu buvo pažeistos dantenos, venkite karšto ir šalto maisto bei gėrimų. Jauskitės ir gyvenkite kaip su savo nuosavais dantimis – reguliariai valykite su dantų šepetėliu ir pasta, atlikite burnos higieną kas 6mėn. bei laikykitės kitų gydytojo nurodymų. LAIKINI vainikėliai Kruopščiai valykite dantis, kad nesikauptų apnašos ir dantų akmenys, kurie gali sukelti dantenų uždegimą, laikino protezo (vainikėlio ar tilto) spalvos pokyčius. Venkite kieto ir labai lipnaus maisto, nes šių protezų gaminimui naudojamos medžiagos turi mažesnį atsparumą mechaniniam poveikiui. Naudojami laikini cementai yra mažiau atsparūs tempimo jėgoms už nuolatinio cementavimo cementus. NUIMAMI protezai Pavalgius – protezą reikia skalauti tekančiu vandeniu, o prieš miegą – išvalyti šepetėliu ir dantų pasta be fluoro. Nakčiai protezą reikia išsiimti, išvalyti ir laikyti sausai. Dedant į burną, protezą reikia nuplauti šaltu vandeniu. Patartina kartais protezą pamerkti į dezinfekuojantį tirpalą. Protezą dėvėti nakčiai nerekomenduojama dėl neigiamo poveikio gleivinei. Esant protezo fiksacijai užraktų sistema, išdilus fiksaciniams elementams, nedelsiant reikia kreiptis į protezavimą atlikusį gydytoją fiksuojančių elementų keitimui. Jei protezai yra nepatogūs arba sukelia skausmą, reikia kreiptis į savo gydytoją. Prieš tai patartina 6 – 7 valandas neišimti protezo iš burnos, kad gydytojas galėtų tiksliai nustatyti skaudamą vietą. Pritaikytus protezus būtina nešioti nuolatos, nes po ilgesnės pertraukos, dėl įvykusių pokyčių burnoje, protezas gali nebetikti. Neįvykus pokyčiams burnoje, gali tekti vėl pratintis dėvėti protezą. Burnos ertmės audiniai, esantys po protezu, laikui bėgant kinta, todėl būtini apsilankymai pas odontologą 2 kartus per metus. Net jei protezas nekelia didesnių nepatogumų, derėtų apsilankyti pas odontologą po dviejų mėnesių po protezavimo, o paskui kas pusę metų protezo, dantų ir gleivinės būklės patikrai. Sumažėjus sąkandžio aukščiui, įvykus pokyčiams žandikaulių kaulinėse struktūrose, pakitus protezo bazės spalvai, gali tekti esamo protezo plastmasinius elementus keisti naujais. Netekus protezą palaikiusio danties, įvykus žymiems pokyčiams žandikaulių kaulinėse struktūrose, lūžus protezui, gali tekti keisti esamą protezą nauju tos pačios arba kitos konstrukcijos protezu.